Aixa de la Cruz

Aixa de la Cruz Ventosa (Bilbo, 1988ko apirilaren 7a) gaztelaniazko euskal idazlea da, Literaturaren Teoria eta Literatura Konparatuan doktorea.

 Bizitza eta literatura ibilbidea 
Artean unibertsitatera iritsi gabea zelarik, De la Cruz artikuluak eta ipuinak idazten hasi zen. Hala, 2006an Antonio Gala Fundazioaren beka bat eman zioten, eta, horri esker, literatura-ibilbideari ekin zion.Biography of Aixa de la Cruz, The Short Story Project, accessed March 4, 2017."Fragmento de la nueva novela de Aixa de la Cruz," El Cultural, May 31, 2013. 2007an, lehenengo eleberria argitaratu zuen, "Cuando fuimos los mejores".

2009an, ostera, "De música ligera" eleberria plazaratu zuen, Fundación Caixa Galizaren beka batekin. Urte berean, De la Cruzen "I don´t like mondays" antzerki-lana Margarita Xirgú eta Madrid Sur lehiaketetako finalisten artean geratu zen; obra hori Mexikon antzeztu zen, 2012an. 2015ean "Modelos animales" kontakizun-bilduma argitaratu zuen."Juegos con la verdad y la mentira" by Rocío García, El País, february 24, 2017.

2017an "La línea del frente" eleberria argitaratu zuen.

2022an "Las herederas" argitaratu zuen.

Adituen ustez, De la Cruzen idazkera zentzuzkotasunaren eta zentzuzkotasunik ezaren arteko mugan kokatzen da, ezagunaren eta ezezagunen arteko mugan."Cuatro libros que leíste antes en Eñe," Eñe Magazine, June 16, 2015.

Gaur egun, irakurketa- eta idazketa-lantegiak ematen ditu, eta feminismoaren zutabe bat idazten du Bilboko Udalaren aldizkarian.

 Sariak eta ohoreak 
Cuando fuimos los mejores (Almuzara, 2007) eta De música ligera (451 Editors, 2009) eleberriak Euskadi Sariaren literatura-ataleko finalistak izan ziren.Bio

2013an, Espainiako El Cultural aldizkariak irakurtzea merezi duten 40 urtetik beherako hamabi idazle garrantzitsuenen zerrendan sartu zuen. 2014an, Eñe Magazine aldizkariaren Cosecha Eñe Saria irabazi zuen. 

2020an gaztelaniazko literaturako saria jaso zuen Euskadi Literatura Sarietan Cambiar de idea nobelagatik.

 Erreferentziak 

Kategoria:Bilbotarrak
Kategoria:Euskal Herriko gaztelaniazko eleberrigileak
Kategoria:Emakume eleberrigileak
Kategoria:Bizkaiko idazleak
Kategoria:XXI. mendeko emakume idazleak
Kategoria:XXI. mendeko Euskal Herriko idazleak